CELEX: 62010CA0132
Language: ro
Date: 2011-09-15 00:00:00
Title: Cauza C-132/10: Hotărârea Curții (Camera a doua) din 15 septembrie 2011 (cerere de pronunțare a unei hotărâri preliminare formulată de Rechtbank van eerste aanleg te Leuven — Belgia) — Olivier Halley, Julie Halley, Marie Halley/Belgische Staat (Fiscalitate directă — Libera circulație a capitalurilor — Articolul 63 TFUE — Taxă asupra succesiunii pe acțiuni nominative — Termen de prescripție pentru evaluarea acțiunilor la societăți nerezidente mai lung decât cel aplicabil în cazul societăților rezidente — Restricție — Justificare)

29.10.2011   
            
            
               RO
            
            
               Jurnalul Oficial al Uniunii Europene
            
            
               C 319/6
            
         Hotărârea Curții (Camera a doua) din 15 septembrie 2011 (cerere de pronunțare a unei hotărâri preliminare formulată de Rechtbank van eerste aanleg te Leuven — Belgia) — Olivier Halley, Julie Halley, Marie Halley/Belgische Staat
   (Cauza C-132/10) (1)
   
   (Fiscalitate directă - Libera circulație a capitalurilor - Articolul 63 TFUE - Taxă asupra succesiunii pe acțiuni nominative - Termen de prescripție pentru evaluarea acțiunilor la societăți nerezidente mai lung decât cel aplicabil în cazul societăților rezidente - Restricție - Justificare)
   2011/C 319/09
   Limba de procedură: olandeza
   
      Instanța de trimitere
   
   Rechtbank van eerste aanleg te Leuven
   
      Părțile din acțiunea principală
   
   
      Reclamanți: Olivier Halley, Julie Halley, Marie Halley
   
      Pârât: Belgische Staat
   
      Obiectul
   
   Cerere de pronunțarea a unei hotărâri preliminare — Rechtbank van eerste aanleg te Leuven — Interpretarea articolelor 26, 49, 63 și 65 TFUE — Legislație națională care prevede, pentru taxele succesorale pe acțiunile nominative, un termen de prescripție de doi ani în cazul stabilirii sediului de administrare al societății emitente a acțiunilor în statul membru respectiv, și un termen de prescripție de zece ani în celelalte cazuri
   
      Dispozitivul
   
   Articolul 63 TFUE trebuie interpretat în sensul că se opune legislației unui stat membru, precum cea în cauză în acțiunea principală, care prevede în materia taxelor asupra succesiunii un termen de prescripție de 10 ani pentru evaluarea unor acțiuni nominative ale unei societăți la care defunctul era acționar și al cărei sediu de administrare este situat în alt stat membru, în timp ce termenul de prescripție este de 2 ani în cazul în care sediul de administrare se află în primul stat membru
   
      (1)  JO C 134, 22.5.2010